b'\n_START_ARTICLE_\nLa\xc5\xbeniva Suzi\n_START_SECTION_\nVsebina\n_START_PARAGRAPH_\nSuzi in njena dru\xc5\xbeina so se preselili. Na novi \xc5\xa1oli je \xc5\xbeelela biti priljubljena, zato je lagala so\xc5\xa1olkam. Nekega dne jo je \xc5\xa0pela povabila k sebi domov, Suzi pa se ji je zlagala, da ima zmenek s fantom Vidom, katerega jim je tudi opisala. So\xc5\xa1olke so ga \xc5\xbeelele spoznati, a se je Suzi izgovarjala, da je zelo zaposlen. \xc5\xa0pela ji zato ni ve\xc4\x8d verjela, da Vid sploh obstaja. Suzi pa jim je odvrnila, naj pridejo z njo na Pre\xc5\xa1ernov trg in se tam skrijejo._NEWLINE_Kot nala\xc5\xa1\xc4\x8d je \xc4\x8dez trg proti njej stopal fant, ki je bil zelo podoben opisu Vida. Suzi mu je sko\xc4\x8dila v objem in ga prosila, \xc4\x8de jo lahko pospremi, ker jo nekdo zasleduje. Ime mu je bilo Matja\xc5\xbe in ves \xc4\x8das jo je spra\xc5\xa1eval, za kaj pravzaprav gre, a mu ni povedala. Ko sta pri\xc5\xa1la za vogal, se mu je zahvalila in stekla stran.  _NEWLINE_So\xc5\xa1olke so kmalu ugotovile, da la\xc5\xbee tudi glede svoje dru\xc5\xbeine, in ponovno podvomile v Vida. V \xc5\xa1oli so jo razkrinkale ter se ji posmehovale. Nekega \xc5\xa1olskega dne je na\xc5\xa1la pod mizo listek od so\xc5\xa1olca Zorana, ki ji je bil v\xc5\xa1e\xc4\x8d. Na njem je pisalo, da mu je ona v\xc5\xa1e\xc4\x8d in \xc4\x8de je tudi on njej, naj polo\xc5\xbei jutri na mizo medvedka in on jo bo na zaklju\xc4\x8dnem izletu vpra\xc5\xa1al. Naslednjega dne je to res storila._NEWLINE_Kon\xc4\x8dno je bil \xc4\x8das za zaklju\xc4\x8dni izlet. Na avtobusu je so\xc5\xa1olki Ani povedala vse o pismu in kako ji je v\xc5\xa1e\xc4\x8d Zoran in ona njemu. Ana pa je le tiho poslu\xc5\xa1ala. Nekega ve\xc4\x8dera so \xc5\xa1li v disko. Zoran je \xc5\xa1el ven, Suzi pa za njim. Pri baru jo je ustavil Toni, kateremu je obljubila, da pride nazaj. Zorana je vpra\xc5\xa1ala, kaj je narobe, ta pa ji je rekel, naj ga pusti pri miru. Suzi je bila zmedena. Od\xc5\xa1la je pogledat za Ano na strani\xc5\xa1\xc4\x8de, tam pa je sli\xc5\xa1ala, da ji je Zoran v\xc5\xa1e\xc4\x8d in da je bil Zoranov listek namenjen Ani. Od\xc5\xa1la je ven pred disko in jokala. Pri\xc5\xa1el je Toni in skupaj sta od\xc5\xa1la v drug lokal. Tam ji je kupil pija\xc4\x8do, v kateri je bil rum. Ker tega ni vedela, jo je vseeno spila. Ko je bila pijana, jo je odpeljal v sobo. Vrgel jo je na posteljo in se za\xc4\x8del sla\xc4\x8diti, ona pa je sodelovala. Zavedala se je, da bo to prvi\xc4\x8d, ko bo intimna s fantom. Kmalu je bil na njej in ko je prodrl vanjo, se ji je vlila kri. Razburil se je in jo zmerjal. Rekel ji je, naj se umije in nato jo je peljal nazaj k so\xc5\xa1olcem. Vsi so vedeli, kaj se je zgodilo, in za njo je bila to najve\xc4\x8dja sramota. Celo poletje je pre\xc5\xbeivela v sobi. Nekega poletnega dne je pri\xc5\xa1la k njej na obisk biv\xc5\xa1a razredni\xc4\x8darka in jo prisilila, da sta od\xc5\xa1li h ginekologu. Tam je izvedela, da ni nose\xc4\x8da._NEWLINE_Kmalu je pri\xc5\xa1el prvi dan srednje \xc5\xa1ole. Suzi je bila zelo \xc5\xbeiv\xc4\x8dna. Ko se je obrnila, je zagledala Hedviko, najbolj\xc5\xa1o so\xc5\xa1olko iz biv\xc5\xa1e \xc5\xa1ole. Vpisali sta se na dramski kro\xc5\xbeek in Suzi je \xc5\xa1lo zelo dobro, saj si je \xc5\xbee od nekdaj \xc5\xbeelela biti igralka. U\xc4\x8diteljica jim je predstavila njihovega re\xc5\xbeiserja Matja\xc5\xbea in Suzi je bila \xc4\x8disto \xc5\xa1okirana, ko ga je zagledala._NEWLINE_Suzi pa je bil v\xc5\xa1e\xc4\x8d tudi Primo\xc5\xbe, s katerim sta postala kasneje tudi par. Nekega dne so imeli na kro\xc5\xbeku zabavo. Matja\xc5\xbe in Suzi sta se zadr\xc5\xbeala v ozadju in Matja\xc5\xbe jo je poljubil. Suzi \xc5\xa1e nikoli ni \xc4\x8dutila tega, kar je takrat, obenem pa je bila jezna nanj, saj je imela fanta. Opravi\xc4\x8dil se ji je za poljub in od\xc5\xa1el med ostale._NEWLINE_Suzi je prekinila zvezo in za\xc4\x8dela hoditi z Matja\xc5\xbeem. Sram jo je bilo svoje preteklosti in zato mu ni povedala kaj dosti o sebi, ker se je bala, da bi jo zapustil._NEWLINE_Nekega dne so se sre\xc4\x8dali Suzi, Matja\xc5\xbe in Ana. Ta je v Matja\xc5\xbeu takoj prepoznala izmi\xc5\xa1ljenega Vida. Kmalu za tem je Suzi na\xc5\xa1la doma mrtvega o\xc4\x8deta. Zjutraj je vsa objokana \xc5\xa1la k Matja\xc5\xbeu po tola\xc5\xbebo, ta pa jo je nadrl, da ji ni\xc4\x8d ve\xc4\x8d ne verjame, ker mu je Ana povedala vse o njenih la\xc5\xbeeh._NEWLINE_Pred nosom ji je zaprl vrata in Suzi je v solzah od\xc5\xa1la domov. Poiskala je uspavalne tablete, napisala mami pismo in jih popila. Mama je pravo\xc4\x8dasno poklicala pomo\xc4\x8d. Suzi je bila v slabem psihi\xc4\x8dnem stanju. Pomagale so ji Hedvikine besede, da bo Ana prevzela njeno vlogo v igri. Suzi je kmalu ozdravela in kon\xc4\x8dala \xc5\xa1olo. Ko je pri\xc5\xa1lo poletje, se je kot neko\xc4\x8d sprehajala po mestu. Ogovoril jo je fant, ki je iskal \xc5\xa1tudentsko naselje. Predstavila se mu je kot Glorija in da la\xc5\xbee. \xc5\xa0la je z njim po mestu, poskakovala je okoli njega in z u\xc5\xbeitkom spet lagala. Dejala si je: \xc2\xbbZakaj pa ne, kdo pa pravi, da ne bom neko\xc4\x8d uresni\xc4\x8dila vseh svojih la\xc5\xbei?\xc2\xab'